
ELŐTERJESZTÉS
a Képviselő-testület 2024. november 18-i nyilvános ülésére

[bookmark: _Hlk87274100]Tárgy:	A helyi közművelődési feladatok ellátásáról szóló önkormányzati rendelet módosítása

Előterjesztő:	Gyarmati Kornél polgármester

Előkészítette:	dr. Varga Viktória jegyző

TISZTELT KÉPVISELŐ-TESTÜLET!

Tagyon Község Önkormányzata Képviselő-testülete 2021. június 23-i ülésén fogadta el a helyi közművelődési feladatok ellátásáról szóló rendeletét.

A rendelet módosítására a Nemzeti Közművelődési Intézet, mint szakfelügyelet ellenőrzése és figyelemfelhívása miatt kerül sor, miszerint a rendelet 1. § (1) bekezdés d) pontjában: „az Önkormányzat a helyi adottságok és szükségletek figyelembevételével, a közművelődés körébe tartozó kötelezően ellátandó feladatkörében közművelődési alapszolgáltatásként igény esetén fórumot szervez a feladatellátással kapcsolatos észrevételeik, javaslatok megvitatására.” szövegben az „igény esetén” szövegrész törlendő.

Ennek megfelelően a Hivatal a rendelet tervezetét előkészítette, az jelen előterjesztés mellékletét képezi. 

Kérem a Tisztelt Képviselő-testületet, hogy az előterjesztést megvitatni és az abban foglaltakat elfogadni szíveskedjen.

HATÁROZATI JAVASLAT

Tagyon Község Önkormányzata Képviselő-testülete a helyi közművelődési feladatok ellátásáról szóló 10/2021. (VI.25.) önkormányzati rendelet módosításáról szóló rendeletet-tervezetet elfogadja és __/2024. (__) számon önkormányzati rendeletei közé iktatja.
Szentantalfa, 2024. november 8.

									    Gyarmati Kornél
       polgármester
Tagyon Község Önkormányzata Képviselő-testületének 
.../2024. (...) önkormányzati rendelete

a helyi közművelődési feladatok ellátásáról szóló 10/2021. (VI.25.) önkormányzati rendelet módosításáról
(tervezet)

Tagyon Község Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

1. §

Hatályát veszti a helyi közművelődési feladatok ellátásáról szóló 10/2021. (VI. 25.) önkormányzati rendelet 1. § (1) bekezdés d) pontjában az „igény esetén” szövegrész.

2. §

Ez a rendelet a kihirdetését követő napon lép hatályba.


Tagyon, 2024. november 18.




	Gyarmati Kornél
polgármester
	dr. Varga Viktória
jegyző





HATÁSVIZSGÁLAT

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

(2) A hatásvizsgálat során vizsgálni kell
a) a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) a jogszabály megalkotásának szükségességét, a jogalkotás elmaradásának várható következményeit, és
c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A helyi közművelődési feladatok ellátásáról  szóló rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

a) A tervezett jogszabály valamennyi jelentősnek ítélt hatása

aa) A jogszabály társadalmi, gazdasági, költségvetési hatásai

A Tervezetnek jelentősebb társadalmi, gazdasági, költségvetési következménye nem várható.

[bookmark: _Hlk514232937]ab) A jogszabály környezeti és egészségi következményei

A Tervezetnek jelentősebb környezeti és egészségi következménye nem várható.

ac) A jogszabály adminisztratív terheket befolyásoló hatásai

A Tervezetnek jelentősebb adminisztratív következménye nem várható.

b) A jogszabály megalkotásának szükségessége, a jogalkotás elmaradásának várható következményei

A rendelet megalkotásának szükségességét a Nemzeti Művelődési Intézet, mint szakfelügyelet intézkedést igénylő felhívása indokolja.

c) A jogszabály alkalmazásához szükséges személyi, szervezeti, tárgyi és pénzügyi feltételek

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel. 
